Elhunyt Dopeman nagymamája is | 24.hu
Elhunyt Dopeman nagymamája is
szerkesztő. 2011. 02. 02. 08:01
A rapper nagyszülei nem élték túl a brutális támadást.
Dopeman testvére, Pityinger Péter kedden az egyik legnagyobb közösségi portálon számolt be a tragikus eseményről:
„Sziasztok visszatértem a telelésből, sajnos nem jó, hír fogadott…Szombaton , a nagymamám is eltávozott…Remélem a rabló gyilkosok is annyit szenvednek, majd a börtönben, mint amit a nagyszüleimnek el kellett viselnie…” – írta üzenőfalára a rapper öccse.
Mint arról korábban beszámoltunk, negyvenezer forintért támadta meg az idős embereket két betörő Újév éjszakáján. A nagymamát leütötték, a fülbevalót kitépték a füléből, az idős férfit pedig alaposan elverték: betörték a mellkasát és csikkeket nyomtak el a testén.
A rendőrség azóta is keresi az elkövetőket. Dopeman 90 éves nagypapája január 15-én hunyt el, halálának okát még vizsgálják. A nagymamát sokáig lélegeztetőgéppel tartották életben, de január 29-én végül ő is feladta a küzdelmet.